«БІЗ ТӘУЕЛСІЗДІККЕ АҢСАП, ЗАРЫҒЫП ЖЕТТІК»
"«БІЗ ТӘУЕЛСІЗДІККЕ АҢСАП, ЗАРЫҒЫП ЖЕТТІК»" | "https://abai.kz/post/39485"
TITLE: «БІЗ ТӘУЕЛСІЗДІККЕ АҢСАП, ЗАРЫҒЫП ЖЕТТІК»
URL: https://abai.kz/post/39485
META: "«БІЗ ТӘУЕЛСІЗДІККЕ АҢСАП, ЗАРЫҒЫП ЖЕТТІК»" | "https://abai.kz/post/39485"
DATE: 15.12.2014
AUTHOR(s): Абай-Ақпарат
TOTAL WORDS: 222
TEXT: «Қазақтар талай рет тұтасымен қырылып кетуге шақ қалды. Бірақ өмірге деген құштарлық, азаттық аңсары еңсесі түскен елді қайыра түлетіп, қайтадан тәуекел тұғырына қондырып отырды». «Қазақ халқы сан ғасырлар бойы өзінің егемендігі мен тәуелсіздігі үшін күресіп келді. Өзінің ең жақсы қасиеттерінің: қатер төнген сәтте бірігіп, ұйымдаса білуінің, сондай-ақ басқа халықтармен бейбітшілік, келісім мен тату көршілік жағдайында тұруға деген ынты-ықыласының арқасында ол тарих тасқынының астында қалып қоймай, өзінің мемлекеттігін қалпына келтіре алды». «Біз туған мемлекетіміздің тәуелсіздігін баянды етуге, қуатын арттыруға, оның игілігіне, халықаралық қауымдастықтағы беделінің өсуіне қызмет етуге тиіспіз». «Тәуелсіздіктің біздің бәрімізге артар міндеті мол. Енді еңселі ел болудың жолына шындап түсуіміз керек. Әлеуетіміздің асуы да, дәулетіміздің тасуы да өз қолымызда. Кең байтақ жеріміздің байлығы  осы даланың түпкілікті халқына да, тағдыр қосып бірге өмір сүріп жатқан басқа ұлт  өкілдеріне де молынан жетеді. Не істесек те ақылмен істейік, арзан ұранға ермейік, ұшпа сезімге ерік бермейік дегім келеді. Әсіресе, жастар, салқынқандылықтан, үлкенді сыйлаудан, сөзге тоқтаудан айнымаса, қашан да достыққа адал болса, бауырмал, кеңпейіл болса, халықтың атына сөз келтіретін ұстамсыздық атаулыдан аулақ жүрсе деп тілейік». «Біз тәуелсіздікті ақылмен, ата-баба жолымен алдық деп ойлаймын». «Біз тәуелсіздікке аңсап, зарығып жеттік. Енді сол тәуелсіздіктің қасиетті белгілерін де ерекше қадірлеуіміз, қастерлеуіміз керек. Әрбір азамат Қазақстанның туын, елтаңбасын, әнұранын тұмардай қасиет тұтуы  қажет. Елдігіміздің сыналатын бір тұсы – осы». (ҚР Президенті Нұрсұлтан Назарбаевтың ел Тәуелсіздігі туралы әр жылдары айтқан сөздерінен үзінділер). Abai.kz
